ศิลปะทางวัฒนธรรม



  จากการศึกษาศิลปะทางวัฒนธรรมที่วัดอู่ตะเภา ต.หัวนา ทำให้ทราบว่า วัดอู่ตะเภาเป็นวัดที่มีพระพุทธรูปศักดิ์สิทธิ์ประดิษฐานคู่บ้านคู่เมืองไทย มาตั้งแต่อดีตกาลมีอภินิหารเลื่องลือมาช้านาน เป็นวัดที่สร้างขึ้นตั้งแต่สมัยกรุงศรีอยุธยา วัดอู่ตะเภายังไม่มีใครทราบว่าก่อสร้างในวัดเดือนปีใด เพียงแต่สันนิษฐานจากวัสดุสิ่งก่อสร้างของอุโบสถจากเครื่องปั้นดินเผา เช่น ก้อนอิฐแผ่นใหญ่หนาแข็งแรง ลวดลายผนังประตู หน้าต่างอุโบสถ สร้างรูปทรงสำเภา มีประตูเข้าช่องเดียวหน้าต่าง 6 ช่อง หลังอุโบสถไม่มีประตูเข้าออก เรียกว่า มหาอุต และเขตวิสคามเมาทั้ง 8 ทิศ ทำด้วยใบเสมาคู่สลักด้วยแผ่นศิลาแลง ซึ่งเสมาคู่อุโบสถหลังนี้พระมหากษัตริย์ร่วมกับพุทธศาสนิกชนร่วมกันสร้าง วัดอู่ตะเภาเป็นวัดที่ชาวบ้านอู่ตะเภาและชาวบ้านหัวนา และใกล้เคียงมีความภูมิใจมากที่หลวงพ่อศักดิ์สิทธิ์ไว้เป็นที่เคารพสักการะเป็นที่พึ่งทางใจในยามทุกข์ยากเกิดอาเภทเหตุร้าย จะกล่าวสั้นๆว่าหลวงพ่ออู่ตะเภาช่วยลูกด้วยเหตุร้ายจะกลายเป็นดีอย่างน่าอัศจรรย์ บางท่านประสบความสำเร็จจากการขอพรจากหลวงพ่อ ก็จะมาแก้บนต่อหน้าพระพักตร์หลวงพ่อในอุโบสถเก่าแก่แห่งนี้ไม่ขาด จากความงดงามทางศิลปะของวัดอู่ตะเภาทั้งลวดลายตามผนัง และรูปทรงสำเภา ใบเสมาคู่สลักด้วยศิลาแลง ของพระอุโบสถหลังนี้กรมศิลปากรได้จดทะเบียนขึ้นเป็นวัตถุโบราณ ข้อมูลจาก เอกสารเรื่องหลวงพ่อศักดิ์สิทธ์วัดอู่ตะเภา ค้นคว้าและเรียบเยงโดย อาจารย์บุญชู ศรีบัวทอง
 * ศิลปะทางวัฒนธรรม **